Molekulski uzorak povezan s oštećenjem
Molekulskii obrasci povezani sa oštećenjem (DAMP) su molekule unutar ćelija koje su komponenta urođenog imunskkog odgovora koji se oslobađa iz oštećenih ili umirućih ćelija zbog traume ili infekcija patogenom. Poznati su i kao signali opasnosti i alarmni jer služe kao znak upozorenja za organizam da ga upozori na bilo kakvo oštećenje ili infekciju njegovih ćelija. DAMP su endogeni signali opasnosti koji se ispuštaju vanćelijski prostor kao odgovor na oštećenje ćelije mehaničkom traumom ili patogenom. Jednom kada se DAMP oslobodi iz ćelije, on podstiče neinfektivni upalni odgovor vezivanjem za receptor za prepoznavanje uzoraka. Upala je ključni aspekt urođenog imunskog odgovora; koristi se za ublažavanje budućih oštećenja organizma, uklanjanjem štetnih napadača iz zahvaćenog područja i pokretanjem procesa ozdravljenja. Kao primjer, citokin IL-1α je DAMP koji nastaje unutar jedra ćelije koja se, kada se jednom oslobodi u vanćelijski prostor, vezuje za PRR IL-1R, koji zauzvrat pokreće upalni odgovor na traumu ili patogen koji je pokrenuo oslobađanje IL-1α. Za razliku od neinfektivnog inflamatornog odgovora koji je proizveden pomoću DAMP-a, |molekulskog obrasca povezanog s patogenom pokreću i održavaju "infektivnu" upalnu reakciju izazvanu patogenom. Mnogi DAMP-ovi su jedarni ili citosolni proteini sa definiranom unutarćelijskom funkcijom koji se oslobađaju izvan ćelije nakon ozljede tkiva. Ovo premještanje iz unutarćelijskog u vanćelijski prostor pomiče DAMP-ove iz reducirajuće u oksidirajuće okruženje, uzrokujući njihovu funkcionalnu denaturaciju , što rezultira gubitkom njihove funkcije. Izvan gore navedenih jedarnih i citosolnih DAMP-ova, postoje i drugi DAMP-ovi koji potiču iz različitih izvora, kao što su mitohondrije, granule, vanćelijski matriks, endoplazmatski retikulum i plazmamembrana.